
[bookmark: _Hlk100820923]În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:

                           	RAPORT DE SPECIALITATE
la proiectul de hotărâre privind acordarea cu titlu gratuit a drepturilor de uz şi servitute către Atlantis R.PW  SRL, asupra unor suprafețe de teren situate în municipiul Satu Mare 


[bookmark: _Hlk14423413][bookmark: _Hlk213840175][bookmark: _Hlk480551164]Prin adresa înaintată de către Atlantis R.PW SRL înregistrată la Primăria municipiului Satu Mare sub nr. 38161/22.06.2026, legal reprezentată prin Florin Federenciuc, în calitate de beneficiară a Autorizației de Construire nr.152/25.04.2025, și a Autorizației de Construire nr.334/04.09.2025, emise de Primăria Municipiului Satu Mare, se solicită acordarea unui drept real  asupra unor suprafețe de teren, situate în municipiul Satu Mare, conform Planului de situație Scara 1:2000, Proiect nr. I-26-4010 și care va constitui Anexă la hotărâre. 
Aceste suprafețe de teren sunt necesare în vederea realizării accesului și exploatării Centralei Electrică Fotovoltaică (CEF) Lazuri, pentru construirea noii capacități energetice. 
Pentru lucrările descrise în adresa de înaintare, având în vedere că sunte emise și autorizațiile de construire pentru racordarea la rețeaua electrică de distribuție prin cablu electric îngropat a CEF Satu Mare (CF190867) inclusiv subtraversări și podeț acces canale ANIF și ”Construire capacitate generare energie electrică, compusă din instalații de producere și stocare a energiei electrice, drumuri de acces, rețele interioare de transport energie electrică, împrejmuiri, posturi de transformare și stație de transformare”, întrucât accesul se realizează prin tronsoane de drum aparținând domeniului public al municipiului Satu Mare este necesar să se acorde un drept de uz și servitute.
Ținând cont de faptul că, Atlantis R.PW SRL a obținut Autorizația de Înființare nr. 1806/31.03.2026 pentru realizarea noii capacități energetice Centrala Electrică Fotovoltaică (CEF) Lazuri emisă de ANRE,  precum și Decizia nr. 688/31.03.2026 privind Autorizația de înființare solicitată de societatea ATLANTIS R. PW S.R.L. pentru realizarea noii capacități energetice Centrala Electrică Fotovoltaică (CEF) Lazuri, cât și faptul că lucrările proiectate sunt de interes public, titularul de licență beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.
Față de cele expuse mai sus, raportat și prevederile art. 129 alin.(2) lit. c) din  O.U.G nr.57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, înaintăm Consiliului Local al Municipiului Satu Mare prezentul proiect de hotărâre cu propunere de aprobare.  

                       Ghiarfaș Adelin Cristian 		         Faur Mihaela


                                              














Red/Tehn
cj. Corina Șereș/2 ex 
2

